นายกรัฐมนตรีและรัฐมนตรีว่าการกระทรวงกลาโหม พร้อมด้วยคณะรัฐมนตรี วางพวงมาลา เนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยคณะรัฐมนตรี เดินทางมา ณ พระบรมราชานุสรณ์ พระลานพระราชวังดุสิต (ลานพระบรมรูปทรงม้า) เพื่อวางพวงมาลาเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว โดยเมื่อนายกรัฐมนตรี เดินทางถึงบริเวณพิธีฯ ได้ถวายความเคารพด้านหน้าพระบรมฉายาลักษณ์  พระบาทสมเด็จพระจุลจอมเกล้าเจ้าอยู่หัว จากนั้นจึงวางพวงมาลา ในนามนายกรัฐมนตรีและคณะรัฐมนตรี ณ หน้าพระบรมฉายาลักษณ์ พระบาทสมเด็จพระจุลจอมเกล้าเจ้าอยู่หัว ต่อจากนั้น นายกรัฐมนตรี พร้อมผู้เข้าร่วมพิธีถวายบังคม 3 ครั้ง เป็นอันเสร็จพิธี